Ill (Ranska)

Ill on Reinin sivujoki, joka sijaitsee koko pituudeltaan Alsacen alueella Ranskassa. Illin lähde sijaitsee Juravuoristossa, pienessä Winkelin kunnassa Haut-Rhinin departementissa. Illin juoksusuunta on pääosin koillinen. Sen sivujokia ovat muun muassa Largue, Doller, Thur, Lauch, Fecht, Giessen, Andlau, Ehn ja Bruche.

Tärkeimmät Illin varrella sijaitsevat paikkakunnat ovat Altkirch, Mulhouse, Colmar, Sélestat ja Strasbourg. Strasbourgin seudulla joki jakaantuu useaksi haaraksi. Strasbourgin vanhakaupunki sijaitsee Illin saarella. Ill laskee Reiniin heti Strasbourgin pohjoispuolella, Offendorfin kunnan alueella.

Ranskan joet
Reinin vesistö